**BANCA NAȚIONALĂ A MOLDOVEI**

**COMITETUL EXECUTIV**

**HOTĂRÂREA nr. 177**

**din 30 iulie 2020**

**Cu privire la modificarea Hotărârii Comitetului executiv al Băncii Naționale a Moldovei**

**nr.123 din 25 aprilie 2019 „Cu privire la limitele maxime**

**ale comisioanelor pentru serviciile prestate de către**

**„DEPOZITARUL CENTRAL UNIC AL VALORILOR MOBILIARE” S.A.”**

În temeiul art. 5 alin. (1) lit. f), art. 11 alin. (1), art.27 alin. (2) și art. 492 din Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr.297-300, art.544), art. 45 alin. (1) din Legea nr.234/2016 cu privire la Depozitarul central unic al valorilor mobiliare (Monitorul Oficial al Republicii Moldova, 2016, nr. 343-346, art. 711), Comitetul executiv al Băncii Naționale a Moldovei

**HOTĂRĂŞTE:**

1. În Secțiunea 10 din anexa la Hotărârea Comitetului executiv al Băncii Naționale a Moldovei nr.123 din 25 aprilie 2019 „Cu privire la limitele maxime ale comisioanelor pentru serviciile prestate de către „DEPOZITARUL CENTRAL UNIC AL VALORILOR MOBILIARE” S.A.” punctele 10.1 și 10.2 vor avea următorul cuprins:

„10.1. Comision pentru ținerea evidenței acționarilor în Sistemul Depozitarului central și eliberarea listei acționarilor pentru adunarea generală ordinară anuală a acționarilor

1. Comisionul se stabilește în funcție de numărul de acționari, după cum urmează:

|  |  |
| --- | --- |
| **Numărul de acționari** | **Comision, lei** |
| până la 100 acționari | 1900 |
| de la 101 până 500 acționari | 2900 |
| de la 501 până 2000 acționari | 4900 |
| de la 2001 până 5500 acționari | 6900 |
| De la 5501 acționari | 8900 |

1. Comisionul include următoarele servicii:
	* ținerea evidenței acționarilor în Sistemul Depozitarului central;
	* întocmirea și eliberarea listei acționarilor care au dreptul să participe la adunarea generală ordinară anuală a acționarilor;
2. Comisionul se aplică de către Depozitarul central la eliberarea listei acționarilor pentru adunarea generală ordinară anuală a acționarilor;
3. Comisionul nu se aplică în cazul listei cu modificările operate până la data ținerii adunării generale ordinare a acționarilor, pentru care Depozitarul central a întocmit și eliberat o listă a acționarilor.

10.2. Comision pentru eliberarea listei acționarilor în alte cazuri

1. Comisionul constituie 200 lei;
2. Comisionul include serviciile de întocmire și eliberare a listei acționarilor pentru orice alte cazuri, cu excepția întocmirii și eliberării listei acționarilor pentru adunarea generală ordinară a acționarilor;
3. Comisionul se aplică separat pentru fiecare listă de acționari întocmită și eliberată de Depozitarul central.”.
4. Prezenta hotărâre intră în vigoare la data 01.08.2020 și se comunică „Depozitarului Central Unic al Valorilor Mobiliare” S.A..
5. Controlul executării prezentei hotărâri îl exercită Departamentul sisteme de plăți.